Tolong jelaskan mengenai SEBELUM KEMERDEKAAN dari Politik Agama di Malaysia dalam bahasa melayu

Ketika Tanah Melayu dijajah, golongan ulama dan agamawan dianggap ancaman paling berbahaya oleh kolonial Barat. Masakan tidak, keilmuan dan gerakan jihad yang ditiupkan begitu kuat sehingga mereka diangkat sebagai penasihat kepada kesultanan Melayu sekali gus membantu dalam hal ehwal agama, pentadbiran, politik dan mengatur strategi ketenteraan bagi mempertahankan kedaulatan negara.

Di Terengganu umpamanya tokoh ulama yang juga dikenali sebagai pejuang tanah air termasuk Haji Abdul Rahman Limbong, Tok Ku Tuan Besar dan Tok Ku Paloh. Di Kelantan pula cukup sinonim dengan ketokohan Tok Kenali, Tok Janggut dan Muhammad Syeikh Muhammad Sa’id, manakala di Pahang, kita mengenali Mat Kilau, Sheikh Utsman Senik dan Tok Gajah.

Jasa mereka begitu besar hingga sebahagian besar mereka menamatkan riwayat hidup di tali gantung British dan dibuang negeri. Hal ini disebabkan British bimbang pengaruh agama mereka akan mengugat politik kolonial Eropah yang berteraskan 3G iaitu Gold, Glory dan Gospel.